**Vejledende pakkeliste for Junior**

Her er en vejledende pakkeliste. Listen er tænkt som en huskeseddel på hvad du skal overveje at have med. Nogle ting skal du have med uanset årstiden og vejret, andre ting kan du fint undvære om sommeren. Generelt er det en god ide at kigge på vejrudsigten inden pakning til turen.

Gennemgå derfor listen og vurder hvad du skal have med.

**Den gode rutine**

Vi anbefaler følgende pakkerutine, da den er en stor hjælp både for spejderne og lederne når vi er på lejr.

1. spejderen og forældre finder det tøj og udstyr frem som skal med på lejren og gennemgår i fællesskab om der mangler noget og finder evt. resten.  
2. spejderen og forældre pakker det i rygsækken og kun i rygsækken, ingen løse poser eller lignende.

3. når turen er overstået og I pakker ud, så læg mærke til hvad der ikke har været brugt.

Når du pakker er det en fordel af gå systematisk til værks, for så husker du bedre at få det nødvendige med. En god pakkeregel er, at foruden det sæt tøj du har på også altid har et ekstra komplet sæt med. Hertil kommer så regntøj, bestik osv.

**Mad**

Madpakke (se på invitationen om du skal have madpakke med)

Bestik (kniv, ske og gaffel) pakket i bestikpose  
Tallerken (dyb og flad) pakket i bestikpose  
Kop/mug pakket i bestikpose  
Viskestykke (dette skal ikke vurderes i 99% af tilfældene skal det med)

**Overnatning**  
Sovepose (Få nu skiftet den fra Krummeklubben ☺ )  
Liggeunderlag (luftmadras er ikke anvendeligt, læs: den skal ikke med)   
Lagen/lagenpose/soveposeovertræk  
Sovedyr (hvis du har plads og ikke kan sove uden)   
Nattøj/nathue (husk 70% af kroppens varme forsvinder ud gennem nakke og hoved)

**Tøj**  
Uniform og tørklæde (ellers er der flødeboller)  
T-shirt  
Lange bukser   
Korte bukser   
Strømper evt. sokker   
Undertøj   
Tyk trøje/fleece   
Tynd trøje   
Lommetørklæder  
  
**Fodtøj**  
Hjemmesko/indesko  
Sko evt. gummisko/kondisko  
Vandrestøvler  
Støvler, gummistøvler kan evt. medbringes i tilfælde af regn

Evt. plejemiddel/imprægnering til dine vandrestøvler  
  
**Overtøj**  
Regnjakke og regnbukser  
Jakke   
Hue/hat/kasket  
Handsker.   
  
**Bad og toilette**  
Badetøj   
Håndklæde (evt. en gammeldags bomuldsble. Fylder og vejer "ingenting" og tørrer lynhurtigt)   
Tandbørste   
Tandpasta   
Kam/børste   
Sæbe/shampoo   
  
**Diverse**  
Rygsæk eller taske (afhængig af lejren)  
Sololie evt. aftersun.   
Sygesikringsbevis   
Medicin (Bruges der medicin skal lederne informeres, og medicinen skal medbringes)   
Lommepenge   
Reflekser  
Ur  
Myggebalsam  
Spejderkniv

Lighter/tændstikker  
Kompas  
Lygte (f.eks. stavlygte, lommelygte, pandelampe)  
Papir og blyant  
Drikkedunk  
Plaster til eget forbrug  
Kamera  
Sangbog